जहाँसम्म लोकमानको कुरा छ, नेपालको अख्तियारजस्तो संस्थाका लागि ऊजति अयोग्य मानिस कोही हुन सक्दैनथ्यो भनेर मैले शुरुका दिनदेखि भन्दै आएको हो र अहिले पनि भन्दै आएको छु । त्यसो भए पनि उसले सस्याना घुस्याहाहरुलाई पक्र्यो वा ससाना सुधार गर्यो भने त्यसको विरोध गर्न नीतिगत र व्यवहारिक दुवै कारणले मिल्दैन । त्यसको अर्थ यो हैन कि उसका सबै अपारदर्शी, जनघाती र विडम्वनापूर्ण कदमहरुको समर्थन गर्नुपर्छ ।
